CELEX: 62021CA0286
Language: ga
Date: 2022-04-28 00:00:00
Title: Cás C-286/21: Breithiúnas na Cúirte (an Deichiú Dlísheomra) an 28 Aibreán 2022 – an Coimisiún Eorpach v Poblacht na Fraince (Mainneachtain Stáit – Comhshaol – Treoir 2008/50/CE – Cáilíocht an aeir chomhthimpeallaigh – Airteagal 13(1), agus Iarscríbhinn XI – Sárú córasach agus leanúnach ar na luachanna teorantacha atá leagtha síos do mhicrea-cháithníní (PM10) i gcriosanna áirithe den Fhrainc – Airteagal 23(1) – Iarscríbhinn XV – Tréimhse sáraithe “chomh gearr agus is féidir” – Bearta iomchuí)

20.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 237/19
            
         
      Breithiúnas na Cúirte (an Deichiú Dlísheomra) an 28 Aibreán 2022 – an Coimisiún Eorpach v Poblacht na Fraince
      (Cás C-286/21) (1)
      
      (Mainneachtain Stáit - Comhshaol - Treoir 2008/50/CE - Cáilíocht an aeir chomhthimpeallaigh - Airteagal 13(1), agus Iarscríbhinn XI - Sárú córasach agus leanúnach ar na luachanna teorantacha atá leagtha síos do mhicrea-cháithníní (PM10) i gcriosanna áirithe den Fhrainc - Airteagal 23(1) - Iarscríbhinn XV - Tréimhse sáraithe “chomh gearr agus is féidir” - Bearta iomchuí)
      (2022/C 237/24)
      Teanga an cháis: an Fhraincis
      
         Páirtithe
      
      
         Iarratasóir: an Coimisiún Eorpach (ionadaithe: O. Beynet agus M. Noll-Ehlers, i gcáil Gníomhairí)
      
         Cosantóir: Poblacht na Fraince (ionadaithe: T. Stéhelin agus W. Zemamta, i gcáil Gníomhairí)
      
         An chuid oibríochtúil
      
      
                  1)
               
               
                  Tá Poblacht na Fraince,
                  
                              —
                           
                           
                              ós rud é nár áirithigh sí nach sárófaí an teorainnluach laethúil is infheidhme maidir leis na tiúchain de mhicrea-cháithníní (PM10) ar bhealach córasach agus marthanach ón 1 Eanáir 2005 go dtí 2019 agus an dáta sin san áireamh, i gceirtleán agus crios cáilíochta Pháras (FR04A01/FR11ZAG01), agus ón 1 Eanáir 2005 go dtí 2016 agus an dáta sin san áireamh, cé is moite den bhliain 2008 i gceirtleáin agus crios cáilíochta Martinique/Fort-de-France (FR39N10/FR02ZAR01), i ndiaidh mainneachtain a dhéanamh na hoibleagáidí atá uirthi faoi Airteagal 13(1) de Threoir 2008/50/CE ó Pharlaimint na hEorpa agus ón gComhairle an 21 Meitheamh 2008, maidir le cáilíocht an aeir chomhthimpeallaigh agus aer níos glaine don Eoraip, arna léamh i gcomhar le hIarscríbhinn XI a ghabhann leis an Treoir sin, agus
                           
                        
                              —
                           
                           
                              ós rud é nár áirithigh sí go ndéanfaí foráil sna pleananna um cháilíocht an aeir do bhearta iomchuí agus go mnbeadh an tréimhse inar sáraíodh an teorainnluach sin chomh gearr agus is féidir, i ndiaidh mainneachtain a dhéanamh, sa dá chrios sin ón 11 Meitheamh 2010, na hoibleagáidí atá uirthi faoin dara fomhír d'Airteagal 23(1) de Threoir 2008/50 arna léamh i gcomhar le hIarscríbhinn XV a ghabhann leis, a chomhlíonadh.
                           
                        
            
                  2)
               
               
                  Ordaítear do Phoblacht na Fraince na costais a íoc.
               
            
         (1)  IO C 252, 28.06.2021